RADIATEUR BENZINE 1.1 82002192 International Radiators voor HYUNDAI ATOS (MX) bouwjaar 1998.02-2010.12 | Winparts.be - Radiateur
Transmissie: MT. Airco: +/- A/C. Afmetingen radiateur: 410 - 395 - 18…	Lees meer Wanneer jy die nodige aandag wil verkry van mense en instansies, trek net jou klere uit – Vrou betoog in skrapse klere voor Uniegebou omdat Unisa en die polisie haar mishandel – Pretoria.ws
By de Koker March 14, 2019
Afrikaans, Afrikaanse, Afrikaanse Nuus, Gauteng, Nuus, Pretoria	0 Comments
’n Skraps geklede vrou wat voor die Uniegebou in Pretoria betoog het, is Woensdagoggend in hegtenis geneem.
Gugu Ncube sê sy het betoog omdat Unisa en die polisie haar mishandel het.
Haar baas by ’n sentrum wat voorheen deur Unisa geborg is, het volgens haar gevra vir seks as sy haar werk wil behou. Sy sê bewerings dat sy bedank het, is vals.
“Ek wil hê Unisa se bestuur moet my bedankingsbrief wat hulle beweer ek geskryf het, aan die hele land, die Thuma-stigting, die kommissie vir geslagsgelykheid en ander belanghebbendes wys.”
Volgens haar het sy in haar broekie en ’n klein toppie betoog omdat sy “niks meer het om te beskerm nie”.
“Naaktheid is ’n teken dat ek van my waardigheid ontneem is. My waardigheid is weg.”
Gugu Ncube betoog voor die Uniegebou voordat die polisie haar in hegtenis geneem het.
Ncube wil hê pres. Cyril Ramaphosa moet kennis neem van die beweerde mishandeling.
Volgens haar is sy deur die polisie mishandel toe sy haar baas gaan aankla het.
“Ek het eerstehands gesien hoe ’n kommissaris omkoopgeld aanvaar om my te diskrediteer. Ek het korrupte polisiebeamptes gesien wat my prosedureel verkeerd in hegtenis geneem het omdat my mishandelaar geld het om hulle te betaal. Ek sal gehoor word.”
Unisa sê Ncube se bewerings is verkeerd.
“Dit is jammer dat me. Ncube aanhou om Unisa te betrek by haar dispuut met die Unisa Sentrum vir Vroeëkinderonderwys (UCECE) en daarmee ons naam beswadder. Ons vra dat sy nie die universiteit se naam sal gebruik in haar persoonlike saak met UCECE nie.”
Die universiteit het die sentrum voorheen geborg, maar die borgskap laat vaar.
Kapt. Daniel Mavimbela, woordvoerder van Sunnyside se polisie, bevestig Ncube is in hegtenis geneem.
“Ons is uitgeroep na die Uniegebou waar ’n kaal vrou gestaan het. Sy sal waarskynlik van openbare onwelvoeglikheid aangekla word.”
afrikaans berig betoging betoog gauteng kaal vrou mishandeling Pretoria protesting skraps geklee South Africa Uniegebou Unisa